
ΤΕΥΧΟΣ ΔΕΥΤΕΡΟ 


Αρ 


. Φύλλου 3324 


ΑΠΟΦΑΣΕΙΣ 

Αριθμ. 2133.1/50848/2 018 

Τροποποίηση της αριθμ. 2123/02/06/28-3-2006 
απόφασης Υπουργού Εμπορικής Ναυτιλίας «Κα¬ 
θορισμός όρων και προϋποθέσεων για την έκ¬ 
δοση Άδειας Παροχέα Καταδυτικών υπηρεσιών 
Αναψυχής- διαδικασίες ελέγχου - απαγορεύσεις 
άσκησης της δραστηριότητας» (Β' 449). 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 7 του ν. 3409/2005 
«Καταδύσεις αναψυχής και άλλες διατάξεις» (Α'273). 

β.Του άρθρου 56του ν. 2935/2001 «Προσωπικό Λιμε¬ 
νικού Σώματος και άλλες διατάξεις» (Α' 162), όπως ισχύει. 

γ. Του άρθρου 90 του «Κώδικα νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α'98). 

δ. Του άρθρου 6 του ν. 3844/2010 «Προσαρμογή της 
ελληνικής νομοθεσίας στην Οδηγία 2006/123 του Ευρω¬ 
παϊκού Κοινοβουλίου και του Συμβουλίου σχετικά με τις 
υπηρεσίες στην εσωτερική αγορά και άλλες διατάξεις» 
(Α' 63). 

ε. Του ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α' 32), όπως έχει 
τροποποιηθεί και ισχύει. 

στ.Του ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

ζ. Της περίπτωσης (α) της παραγράφου 4 του άρθρου 
16 του π.δ. 13/2018 «Οργανισμός Υπουργείου Ναυτιλίας 
και Νησιωτικής Πολιτικής» (Α'26). 

η. Του άρθρου 1 του ν. 4250/2014 «Διοικητικές Απλου- 
στεύσεις- Καταργήσεις, Συγχωνεύσεις Νομικών Προσώ¬ 
πων και Υπηρεσιών του ΔημοσίουΤομέα-Τροποποίηση 
Διατάξεων του π.δ. 318/1992 (Α' 161) και λοιπές ρυθμί¬ 
σεις» (Α' 74), όπως ισχύει. 

θ. Του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 


Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

ι. Του π.δ. 125/ 2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Τροποποίηση της αριθμ. 2123/02/06/28-3-2006 
απόφασης Υπουργού Εμπορικής Ναυτιλίας 
«Καθορισμός όρων και προϋποθέσεων για την 
έκδοση Άδειας Παροχέα Καταδυτικών υπηρεσιών 
Αναψυχής- διαδικασίες ελέγχου - απαγορεύσεις 
άσκησης της δραστηριότητας» (Β'449) 

1. Το θέμα της αριθμ. 2123/02/06/28-3-2006 απόφα¬ 
σης Υπουργού Εμπορικής Ναυτιλίας «Καθορισμός όρων 
και προϋποθέσεων για την έκδοση Άδειας Παροχέα Κα¬ 
ταδυτικών Υπηρεσιών Αναψυχής - διαδικασίες ελέγχου - 
απαγορεύσεις άσκησης της δραστηριότητας» (Β' 449), 
τροποποιείται ως ακολούθως: 

«Καθορισμός όρων και προϋποθέσεων για την άσκηση 
του επαγγέλματος του Παροχέα Καταδυτικών Υπηρε¬ 
σιών Αναψυχής - Διαδικασίες ελέγχου - Απαγορεύσεις 
άσκησης της δραστηριότητας» 

2. Ταάρθρα1 έωςκαι8τηςαριθμ.2123/02/06/28-3-2006 
απόφασης Υπουργού Εμπορικής Ναυτιλίας «Καθορισμός 
όρων και προϋποθέσεων για την έκδοση Άδειας Παρο¬ 
χέα Καταδυτικών Υπηρεσιών Αναψυχής - διαδικασίες 
ελέγχου - απαγορεύσεις άσκησηςτης δραστηριότητας» 
(Β'449), αντικαθίστανται ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3324/10.08.2018 


Άρθρο 1 

Προϋποθέσεις για την άσκηση του επαγγέλματος 
του Παροχέα Καταδυτικών Υπηρεσιών Αναψυχής 
1. Για την άσκηση του επαγγέλματος του Παροχέα Κα¬ 
ταδυτικών Υπηρεσιών Αναψυχής, ο ενδιαφερόμενος, 
πρέπει να πληροί τις ακόλουθες προϋποθέσεις: 

α. Να είναΠΕλληνας υπήκοος ή υπήκοος Κράτους Μέ¬ 
λους της Ευρωπαϊκής Ένωσης (Ε.Ε.) ή του Ευρωπαϊκού 
Οικονομικού Χώρου (Ε.Ο.Χ.) ή υπήκοος τρίτης χώρας, 
που είναι κάτοχος άδειας διαμονής και εργασίας στην 
Ελλάδα, και να έχει συμπληρώσει το 18 έτος της ηλικίας 
του, για τον υπολογισμό του οποίου λαμβάνεται υπόψη 
και η ημερομηνία γέννησής του. 

β. Να είναι πιστοποιημένος από Οργανισμό Πιστο¬ 
ποίησης Αυτοδυτών (Οργανισμός) του άρθρου 4 του 
ν. 3409/2005 (Α' 273), για την παροχή υπηρεσιών εκπαί¬ 
δευσης αυτοδυτών και πιστοποιημένος από διαπιστευ¬ 
μένο προς τούτο φορέα πιστοποίησης προϊόντων των 
Κρατών-Μελών του Ευρωπαϊκού Οικονομικού Χώρου 
(Ε.Ο.Χ.), για την παροχή υπηρεσιών οργανωμένης - κα¬ 
θοδηγούμενης κατάδυσης ή υπηρεσιών εκμίσθωσης 
καταδυτικού εξοπλισμού. 

γ. ί) Να μην έχει καταδικασθεί για ανθρωποκτονία από 
πρόθεση, κατασκοπεία, ληστεία, κλοπή, υπεξαίρεση, δό¬ 
λια χρεοκοπία, λαθρεμπορία, φοροδιαφυγή, δωροδοκία, 
δωροληψία, παραχάραξη, πλαστογραφία, απιστία, απά¬ 
τη, εκβίαση, συκοφαντική δυσφήμιση, έγκλημα κατά της 
γενετήσιας ελευθερίας, οικονομική εκμετάλλευση της 
γενετήσιας ζωής, παράβαση του νόμου περί ναρκωτι¬ 
κών και περί μεσαζόντων, παράνομη αλιεία με χρήση 
εκρηκτικών ή χημικών ή φυτικών υλών ή συσκευών 
που παράγουν ηλεκτρικές εκκενώσεις, παράβαση του 
α.ν. 192/1936 (Α' 438) και σε οποιαδήποτε ποινή με την 
οποία καταγνώσθηκε έστω και μερική αποστέρηση των 
πολιτικών δικαιωμάτων ή έχει καταδικασθεί τελεσίδικα 
ή αμετάκλητα και έχει παρέλθει πενταετία για τα πλημ¬ 
μελήματα ή δεκαετία για τα κακουργήματα. 

Μ) Να μη διώκεται ως φυγόποινος ή φυγόδικος. 
ίϋ) Να μην έχει υποβληθεί αίτηση για να τεθεί σε κατά¬ 
σταση πτώχευσης και να μην έχει κηρυχθεί σε κατάστα¬ 
ση πτώχευσης, καθώς επίσης και να μην έχει υποβληθεί 
αίτηση για να τεθεί σε στερητική ή επικουρική δικαστική 
συμπαράσταση ή να έχει τεθεί σε στερητική ή επικουρι¬ 
κή δικαστική συμπαράσταση. 

ίν) Να μη συμμετέχει στην μετοχική δομή ή στη δι¬ 
οίκηση Οργανισμού, αναγνωρισμένου σύμφωνα με το 
άρθρο 4 του ν. 3409/2005 (Α' 273). 

ν) Να εφαρμόζει την εκάστοτε ισχύουσα εργατική και 
ασφαλιστική νομοθεσία για το απασχολούμενο σε αυτόν 
προσωπικό. 

νί) Να έχει δηλώσει έναρξη εργασιών στην αρμόδια 
Δ.Ο.Υ., για το συγκεκριμένο επάγγελμα. 

δ. Να είναι υγιής και ικανός να ασκήσει το συγκεκρι¬ 
μένο επάγγελμα. 

ε. Να καλύπτει την αστική του ευθύνη, σύμφωνα με το 
άρθρο 12 του ν. 3409/2005 (Α' 273). 

στ. Να διαθέτει κτιριακές εγκαταστάσεις. Αποκλειστικά 
και μόνο στην περίπτωση παροχής υπηρεσιών οργανω¬ 
μένης - καθοδηγούμενης κατάδυσης, αντί των κτιριακών 


εγκαταστάσεων, δύναται ο Παροχέας να διαθέτει επαγ¬ 
γελματικό μηχανοκίνητο σκάφος, χρησιμοποιούμενο 
αποκλειστικά για τη συγκεκριμένη δραστηριότητα, το 
οποίο έχει τις, προβλεπόμενες από την ισχύουσα νομο¬ 
θεσία, τεχνικές προδιαγραφές για την κατηγορία και τον 
προορισμό του και τα πιστοποιητικά αυτού είναι σε ισχύ. 
Στην περίπτωση αυτή απαιτείται επίσης: 

ί) Επί του πλοίου/σκάφους να υπάρχουν κατάλληλα 
διαμορφωμένοι χώροι που να μπορούν να χρησιμοποιη¬ 
θούν για αλλαγή ενδυμασίας ή/και αποθήκευση υλικών. 

ίί) Επί του καταστρώματος του πλοίου/σκάφους να 
υπάρχουν κατάλληλοι χώροι τοποθέτησης του καταδυ¬ 
τικού εξοπλισμού, ώστε να αποφεύγεται η μετατόπισή 
του και η έκθεσή του σε ηλιακή ακτινοβολία ή σε εστίες 
παραγωγής θερμότητας και να λαμβάνεται μέριμνα ώστε 
η τοποθέτηση του καταδυτικού εξοπλισμού να μην επη¬ 
ρεάζει την ευστάθεια του σκάφους. 

Μί) Στην πίσω όψη του πιστοποιητικού αξιοπλοΐαςτου 
πλοίου/σκάφους (Πρωτόκολλο Γενικής Επιθεώρησης ή 
Άδεια Εκτέλεσης Πλόων) να υπάρχει η εγγραφή από τον 
εκδότη του ότι «Το πλοίο μπορεί να μεταφέρει καταδυ¬ 
τικό εξοπλισμό αυτόνομης κατάδυσης και να χρησιμο¬ 
ποιείται για τη διενέργεια καταδύσεων, σύμφωνα με τις 
προϋποθέσεις των εγκεκριμένων σχεδίων και μελετών 
του πλοίου». 

ίν) Να υπάρχει προστατευτικός κλωβός του έλικα 
(προπέλα) του πλοίου/σκάφους για την αποφυγή ατυ¬ 
χημάτων. 

ν) Να διαθέτει κλίμακα ανόδου των αυτοδυτών από 
τη θάλασσα. 

νί) Κατά τη διάρκεια διενέργειας καταδύσεων, να επαί- 
ρεται επί ειδικού ιστού το σήμα που υποδηλώνει την 
ύπαρξη αυτοδυτών στη θάλασσα. 

ζ. Εφόσον διαθέτει σκάφος, ιδιόκτητο ή μισθωμένο, να 
είναι σε ισχύ τα πιστοποιητικά αυτού. Το σκάφος πρέπει 
να έχει τα προβλεπόμενα για την κατηγορία του εφόδια, 
φαρμακείο με το απαραίτητο φαρμακευτικό και επιδε- 
σμικό υλικό, στο οποίο συμπεριλαμβάνεται υποχρεω¬ 
τικά μία φιάλη παροχής ιατρικού οξυγόνου με μάσκα 
και ένα πτυσσόμενο φορείο για την μεταφορά τυχών 
τραυματιών. 

η. Σε περίπτωση εκμίσθωσης καταδυτικού εξοπλι¬ 
σμού, να συντηρεί σωστά το σύστημα παραγωγής των 
αερίων αναπνοής των δυτών, σύμφωνα με τις τεχνικές 
προδιαγραφές του κατασκευαστή του συστήματος. 

θ. Εφόσον απασχολεί εκπαιδευτικό προσωπικό, αυτό 
να πληροί τις προϋποθέσεις των περιπτώσεων 1 α, γ.ί), 
γ.ϋ) και δ και να κατέχει πιστοποιητικό εκπαιδευτή αυτο¬ 
δυτών σύμφωνα με τις διατάξεις της κείμενης νομοθε¬ 
σίας. Στην περίπτωση που ο Παροχέας συμμετέχει στην 
εκπαίδευση αυτοδυτών πρέπει να κατέχει πιστοποιητικό 
εκπαιδευτή αυτοδυτών, 
ι. Να έχει καταβάλλει: 

ί) Το ποσό των 100,00 ευρώ υπέρ του Ειδικού Κλάδου 
Οικονομικής Ενίσχυσης Μερισματούχων Ναυτικού. 

μ) Το ποσό των 200,00 ευρώ υπέρ του Κωδικού Αριθ¬ 
μού Εσόδων (ΚΑΕ) 3435. 

ίίί) Το ποσό των 1000,00 ευρώ υπέρ του Δημοσίου, 
ίν) Τέλος χαρτοσήμου ύψους 30,00 ευρώ. 

2. Είναι δυνατή η άσκηση του επαγγέλματος του 
Παροχέα Καταδυτικών Υπηρεσιών Αναψυχής και από 
νομικό πρόσωπο, εψόσον η άσκηση της συγκεκριμένης 
δραστηριότητας προβλέπεται ρητά από το καταστα¬ 
τικό του. Στην περίπτωση αυτή, οι προϋποθέσεις των 
περιπτώσεων α., γ.ί), γ.ϋ), γ.ίϋ), γ.ίν) και δ. της παρα¬ 
γράφου 1, πρέπει να συντρέχουν στο πρόσωπο ενός 
τουλάχιστον από τους νόμιμους εκπροσώπους του νο¬ 
μικού προσώπου, τα στοιχεία του οποίου δηλώνονται 
στη Λιμενική Αρχή. Στην περίπτωση αυτή η βεβαίωση 
συνδρομής νομίμων προϋποθέσεων της παραγράφου 
6, εκδίδεται στο άτομο και διά λογαριασμό του νομικού 
προσώπου. 

3. Για την απόδειξη της συνδρομής των προϋποθέσε¬ 
ων της παραγράφου 1, ο ενδιαφερόμενος υποβάλλει 
σε Λιμενική Αρχή αίτηση - αναγγελία, σύμφωνα με το 
υπόδειγμα του Παραρτήματος Γ', με επισυναπτόμενατα 
ακόλουθα δικαιολογητικά: 

α. Ευκρινές φωτοαντίγραφο δελτίου ταυτότητας ή 
άλλου ταυτοποιητικού εγγράφου, όπως διαβατηρίου, 
άδειας οδήγησης ή ατομικού βιβλιαρίου κύριου ασφαλι¬ 
στικού φορέα [από τα προβλεπόμενα στην παράγραφο 
4 του άρθρου 3 του ν. 2690/1999 (Α'45), όπως ισχύει] και 
δύο ασπρόμαυρες φωτογραφίες. 

β. Πιστοποιητικό αναγνώρισης από Οργανισμό πι¬ 
στοποίησης αυτοδυτών του άρθρου 4 του ν. 3409/2005 
(Α' 273) για την παροχή υπηρεσιών εκπαίδευσης αυτο¬ 
δυτών ή πιστοποιητικό φορέα διαπιστευμένου από το 
Εθνικό Σύστημα Διαπίστευσης (Ε.ΣΥ.Δ.Α.Ε) ή από άλλον 
Εθνικό φορέα διαπίστευσης - μέλους της σχετικής Συμ¬ 
φωνίας Αμοιβαίας Αναγνώρισης (Μ.Ε.Α. - ΜυΙΐί ΕβϊθγβΙ 
ΑςΓθθίπθηΐ) της ευρωπαϊκής συνεργασίας για τη διαπί¬ 
στευση, για τη παροχή υπηρεσιών οργανωμένης - κα¬ 
θοδηγούμενης κατάδυσης ή υπηρεσιών εκμίσθωσης 
καταδυτικού εξοπλισμού. 

γ. Υπεύθυνη δήλωση του άρθρου 8 του ν. 1559/1986 
(Α' 75), στην οποία δηλώνει ότι: 

«0 Δεν έχω καταδικαστεί για ανθρωποκτονία από πρό¬ 
θεση, κατασκοπεία, ληστεία, κλοπή, υπεξαίρεση, δόλια 
χρεοκοπία, λαθρεμπορία, φοροδιαφυγή, δωροδοκία, 
δωροληψία, παραχάραξη, πλαστογραφία, απιστία, απά¬ 
τη, εκβίαση, συκοφαντική δυσφήμιση, έγκλημα κατά της 
γενετήσιας ελευθερίας, οικονομική εκμετάλλευση της 
γενετήσιας ζωής, παράβαση του νόμου περί ναρκωτι¬ 
κών και περί μεσαζόντων, παράνομη αλιεία με χρήση 
εκρηκτικών ή χημικών ή φυτικών υλών ή συσκευών 
που παράγουν ηλεκτρικές εκκενώσεις, παράβαση του 
α.ν. 192/1936 (Α' 438) και σε οποιαδήποτε ποινή με την 
οποία καταγνώσθηκε έστω και μερική αποστέρηση των 
πολιτικών δικαιωμάτων ή έχω καταδικασθεί τελεσίδικα 
ή αμετάκλητα και έχει παρέλθει πενταετία για τα πλημ¬ 
μελήματα ή δεκαετία για τα κακουργήματα. 

Μ) Δε διώκομαι ως φυγόποινος ή φυγόδικος. 

Μι) Δεν τελώ σε κατάσταση πτώχευσης ή στερητικής ή 
επικουρικής συμπαράστασης και δεν έχει υποβληθεί αί¬ 
τηση να τεθώ σε κάποια από τις παραπάνω καταστάσεις. 

ίν) Δε συμμετέχω στην μετοχική δομή ή στην διοίκηση 
Οργανισμού, αναγνωρισμένου σύμφωνα με το άρθρο 4 
τουν. 3409/2005 (Α'273). 


ν) Εφαρμόζω την ισχύουσα εργατική και ασφαλιστική 
νομοθεσία για το απασχολούμενο σε εμένα προσωπικό 
(Η δήλωση της περ. (ν) περιλαμβάνεται μόνο στη πε¬ 
ρίπτωση που ο Παροχέας διαθέτει προσωπικό. Για την 
περίπτωση που ενδιαφερόμενος είναι νομικό πρόσωπο 
εφαρμόζονται τα όσα προβλέπονται στην παρ. 4γ του 
άρθρου αυτού). 

νί) Διαθέτω την αριθμ.δή¬ 

λωση έναρξης εργασιών, για τη δραστηριότητα του Πα¬ 
ροχέα Καταδυτικών Υπηρεσιών Αναψυχής, η οποία μου 

έχει χορηγηθεί από τη Δ.Ο.Υ.. 

(Για την περίπτωση που ενδιαφερόμενος είναι νομικό 
πρόσωπο εφαρμόζονται τα όσα προβλέπονται στην παρ. 
4γ του άρθρου αυτού)». 

δ. Πιστοποιητικό (βεβαίωση) υγείας ιατρού ειδικότητας 
παθολόγου ή ιατρού με εξειδίκευση στην υπερβαρική 
ιατρική, με το οποίο βεβαιώνεται η υγεία και η ικανότη¬ 
τα του Παροχέα να ασκεί το συγκεκριμένο επάγγελμα. 
Δεν απαιτείται πιστοποιητικό (βεβαίωση) υγείας, σε περί¬ 
πτωση που ο Παροχέας δε συμμετέχει στην εκπαίδευση 
αυτοδυτών. 

ε. Ασφαλιστήριο συμβόλαιο σε ισχύ, όπως αυτό προ- 
βλέπεται στο άρθρο 12 του ν. 3409/2005 (Α' 273). 

στ. Τίτλος ιδιοκτησίας ή μισθωτήριο συμβόλαιο των 
κτιριακών εγκαταστάσεων του Παροχέα ή άλλο έγγραφο 
που παρέχει νόμιμα δικαιώματα χρήσης επαγγελματικής 
στέγης. 

ζ. Ευκρινή φωτοαντίγραφα των πιστοποιητικών του 
σκάφους (εφόσον ο Παροχέας διαθέτει σκάφος), με επί¬ 
δειξη των πρωτοτύπων. 

η. Πιστοποιητικό φορέα πιστοποίησης προϊόντων για 
τη σωστή συντήρηση του συστήματος παραγωγής των 
αερίων αναπνοής των δυτών, σύμφωνα με τις τεχνικές 
προδιαγραφές του κατασκευαστή του συστήματος (σε 
περίπτωση εκμίσθωσης καταδυτικού εξοπλισμού). 

θ. Πίνακας απασχολούμενου προσωπικού ως εκπαι¬ 
δευτών με τα δικαιολογητικά της παρ. 1 του άρθρου 
αυτού περ. θ), για κάθε έναν εξ' αυτών. 

ι. ί) Αποδεικτικό είσπραξης ποσού 100,00 ευρώ, υπέρ 
Ε.Κ.Ο.Ε.Μ.Ν. 

ϋ) Διπλότυπο ΔΟΥ είσπραξης ποσού 200,00 ευρώ, στον 
ΚΑΕ 3435, ή αντίστοιχο ηλεκτρονικό παράβολο. 

ίϋ) Παράβολο Δημοσίου από ΔΟΥ ποσού 1.000,00 
ευρώ ή αντίστοιχο ηλεκτρονικό παράβολο. 

ίν) Παράβολο χαρτοσήμου από ΔΟΥ ποσού 30,00 
ευρώ ή αντίστοιχο ηλεκτρονικό παράβολο. 

4. Στην περίπτωση νομικού προσώπου, επιπλέον των 
δικαιολογητικών της παραγράφου 3, υποβάλλονται και 
τα ακόλουθα δικαιολογητικά: 

α. ευκρινές φωτοαντίγραφο του καταστατικού της 
εταιρείας, με όλες τις τυχόν τροποποιήσεις του, το οποίο 
να προβλέπει την εκτέλεση τέτοιων εργασιών, 
β. πρόσφατο (τελευταίου εξαμήνου) πιστοποιητικό ή 
βεβαίωση από την αρμόδια, κατά περίπτωση, Υπηρεσία, 
από το/ην οποίο/α να προκύπτει ο νόμιμος εκπρόσωπος 
του νομικού προσώπου και 
γ. υπεύθυνη δήλωση του άρθρου 8 του ν. 1559/1986 
(Α' 75), του νομίμου εκπροσώπου του νομικού προσώ¬ 
που, στην οποία δηλώνει ότι: 

«(Επωνυμία νομικού προσώπου) διαθέτει την αριθμ. 

.δήλωση έναρξης εργασιών, για 

τη συγκεκριμένη δραστηριότητα, η οποία έχει χορηγηθεί 
από τη Δ.Ο.Υ.., δεν τελεί υπό πτώχευση, πτωχευτι¬ 

κό συμβιβασμό, συνδιαλλαγή, αναγκαστική διαχείριση, 
εκκαθάριση ή άλλη ανάλογη κατάσταση, και δεν έχει κα¬ 
τατεθεί αίτηση για να τεθεί σε κάποια από τις παραπάνω 
καταστάσεις και εφαρμόζει την ισχύουσα εργατική και 
ασφαλιστική νομοθεσία για το προσωπικό που απασχο¬ 
λεί (δηλώνεται εφόσον διαθέτει προσωπικό)». 

5. Η Λιμενική Αρχή, όπου γίνεται η αναγγελία, χορηγεί 
στον ενδιαφερόμενο βεβαίωση υποβολής αιτήματος, 
σύμφωνα με το Παράρτημα Δ'. 

Εντός πενήντα (50) ημερών από την αναγγελία, η Λι¬ 
μενική Αρχή απαγορεύει την άσκηση του επαγγέλμα¬ 
τος στην περίπτωση που δε συγκεντρώνονται οι νόμιμες 
προϋποθέσεις προς τούτο ή δεν προκύπτει η συνδρομή 
τους από τα υποβληθέντα στοιχεία.Το προαναφερόμενο 
χρονικό διάστημα έχει το χαρακτήρα της επιβαλλόμενης, 
στον ενδιαφερόμενο να ασκήσει το συγκεκριμένο επάγ¬ 
γελμα, υποχρέωσης αναμονής και αναβολής της έναρξης 
άσκησης αυτού, ώστε να παρασχεθεί στη Λιμενική Αρχή 
η δυνατότητα να διενεργήσει έλεγχο και, ενδεχομένως, 
να απαγορεύσει την άσκηση του συγκεκριμένου επαγ¬ 
γέλματος, αν δεν υφίσταται ή δεν προκύπτει συνδρομή 
των, προς τούτο, νομίμων προϋποθέσεων. Μετά την πα¬ 
ρέλευση άπρακτης της πιο πάνω προθεσμίας, τεκμαίρε- 
ται ότι το επάγγελμα ασκείται ελευθέρως [άρθρο 3 του 
ν. 3919/2011 (Α'32), όπως ισχύει]. Η Λιμενική Αρχή απα¬ 
γορεύει την άσκηση του συγκεκριμένου επαγγέλματος 
και μετά την πάροδο της τασσόμενης προθεσμίας των πε¬ 
νήντα (50) ημερών, οποτεδήποτε και αν διαπιστωθεί ότι 
δεν πληρούνται οι νόμιμες προϋποθέσεις άσκησής του. 

6. Η Λιμενική Αρχή, αφού ελέγξει τα παραπάνω δικαι- 
ολογητικά και διαπιστώσει ότι πληρούνται οι νόμιμες 
προϋποθέσεις, εκδίδει βεβαίωση συνδρομής νομίμων 
προϋποθέσεων για την άσκηση του επαγγέλματος του 
Παροχέα Καταδυτικών Υπηρεσιών Αναψυχής (βεβαίω¬ 
ση), σύμφωνα με το Παράρτημα Ε'. 

7. Ανά πενταετία, εντός του τελευταίου, πριν τη λήξη 

της πενταετίας, τριμήνου, ο Παροχέας υποχρεούται 
να υποβάλλει στην οικεία Λιμενική Αρχή δραστηρι- 
οποίησής του, υπεύθυνη δήλωση του άρθρου 8 του 
ν. 1599/1986 (Α' 75), με την οποία δηλώνει ότι «Είμαι 
κάτοχος της με αριθμ. μητρώου.και με ημε¬ 
ρομηνία .βεβαίωσης συνδρομής νομίμων 

προϋποθέσεων για την Παροχή Καταδυτικών Υπηρεσιών 
Αναψυχής και δεν έχει εκλείψει καμία από τις νόμιμες 
προϋποθέσεις χορήγησης αυτής.». Με την υπεύθυνη δή¬ 
λωση συνυποβάλλεται αποδεικτικό είσπραξης ποσού 
100,00 ευρώ υπέρ Ε.Κ.Ο.Ε.Μ.Ν., καθώς και παράβολο 
Δημοσίου από ΔΟΥ ποσού 500,00 ευρώ ή αντίστοιχο 
ηλεκτρονικό παράβολο. Ακολούθως, η Λιμενική Αρχή 
εκδίδει, αυθημερόν, βεβαίωση υποβολής υπεύθυνης δή¬ 
λωσης, σύμφωνα με το Παράρτημα ΣΤ', την οποία ο πα¬ 
ροχέας τηρεί μαζί με τη βεβαίωση συνδρομής νομίμων 
προϋποθέσεων, προκειμένου αμφότερες να επιδεικνύ¬ 
ονται στο πλαίσιο διενεργούμενων αστυνομικών ελέγ¬ 
χων. Στην περίπτωση που ο παροχέας δεν υποβάλλει, 


εντόςτου προαναφερόμενου χρονικού διαστήματος,την 
προβλεπόμενη υπεύθυνη δήλωση, η βεβαίωση αφαιρεί- 
ται από την οικεία Λιμενική Αρχή και, με απόφασή της, 
απαγορεύεται προσωρινά η άσκηση του συγκεκριμένου 
επαγγέλματος. Η βεβαίωση επιδίδεται στο δικαιούχο, 
μετά την πάροδο δύο (02) ημερών από την επομένη της 
ημέρας υποβολής της ως άνω υπεύθυνης δήλωσης και, 
με νέα απόφαση της οικείας Λιμενικής Αρχής, αίρεται η 
σχετική απαγόρευση δραστηριοποίησης. 

Άρθρο 2 

Διαδικασία ελέγχου 

1. Από τις οικείες Λιμενικές Αρχές ασκείται ο έλεγχος 
της υποβρύχιας δραστηριότητας στην θάλασσα και στις 
λοιπές περιοχές αρμοδιότητας του Υπουργείου Ναυτιλί¬ 
ας και Νησιωτικής Πολιτικής, σύμφωνα με τις διατάξεις 
του ν. 3409/2005 (Α'273), όπως ισχύει και επιβάλλονται 
στους παραβάτες οι κυρώσεις που προβλέπονται στις 
κείμενες διατάξεις. 

2. Η Λιμενική Αρχή, εφόσον το κρίνει σκόπιμο, έχει 
δικαίωμα να ζητήσει εκτάκτως την υποβολή, εκ μέρους 
του αιτούντος, οποιουδήποτε δικαιολογητικού, από τα 
προβλεπόμενα στην παρούσα. 

3. Η Λιμενική Αρχή δύναται να ελέγχει το βιβλίο της 
παραγράφου 2 του άρθρου 4, καθώς και την επάρκεια 
γνώσης της ελληνικής γλώσσας του λοιπού εκπαιδευ¬ 
τικού προσωπικού της παραγράφου 2 του άρθρου 5. 

Άρθρο 3 

Απαγόρευση άσκησης επαγγέλματος 

Η Λιμενική Αρχή, με αιτιολογημένη απόφασή της, 
απαγορεύει την άσκηση του επαγγέλματος του Παρο¬ 
χέα Καταδυτικών Υπηρεσιών Αναψυχής και αφαιρεί τη 
βεβαίωση συνδρομής νομίμων προϋποθέσεων άσκησης 
του επαγγέλματος, εάν εκλείψει οποιαδήποτε από τις 
προϋποθέσεις άσκησης της δραστηριότητας, οι οποίες 
απαιτείται να συντρέχουν κατά την αναγγελία. Η απόφα¬ 
ση απαγόρευσης αποστέλλεται, μαζί με τη βεβαίωση, 
στη Λιμενική Αρχή που έχει εκδώσει τη σχετική βεβαίω¬ 
ση, εφόσον η προαναφερόμενη απόφαση απαγόρευσης 
δεν έχει εκδοθεί από αυτήν. Επίσης, κοινοποιείται στη 
Διεύθυνση Λιμενικής Αστυνομίας του Αρχηγείου Λιμε¬ 
νικού Σώματος - Ελληνικής Ακτοφυλακής, προκειμένου 
να ενημερωθούν από αυτήν, με κάθε πρόσφορο μέσο, 
οι Λιμενικές Αρχές της χώρας. 

Άρθρο 4 

Ειδικές απαγορεύσεις - υποχρεώσεις 

1. Απαγορεύεται η διενέργεια καταδύσεων, όταν επι¬ 
κρατούν δυσμενείς καιρικές συνθήκες ή συνθήκες κακής 
υποβρύχιας ορατότητας. Η απαγόρευση που σχετίζεται 
με τις δυσμενείς καιρικές συνθήκες, ορίζεται με απόφα¬ 
ση των Προϊσταμένων των Λιμενικών Αρχών, κατόπιν 
συνεκτίμησης των τοπικών ιδιαιτεροτήτων. Η απαγό¬ 
ρευση που σχετίζεται με τις συνθήκες κακής υποβρύχι¬ 
ας ορατότητας επιβάλλεται με μέριμνα και ευθύνη του 
Παροχέα. 

2. Απαγορεύεται η απασχόληση των εκπαιδευτών 
αυτοδυτών σε ημερήσια βάση, πέραν των ωρών που 

προβλέπονται από τους διεθνείς κανόνες ασφαλείας περί 
διαδοχικών καταδύσεων. Με μέριμνα και ευθύνη του 
Παροχέα, τηρείται ειδικό βιβλίο στο οποίο αναγράφεται 
η ημερήσια απασχόληση των εκπαιδευτών. Το βιβλίο 
υπογράφεται καθημερινά από τον Παροχέα και συνυ¬ 
πογράφεται από τους απασχολούμενους εκπαιδευτές. 

3. Απαγορεύεται η πλήρωση των φιαλών κατάδυσης 
επί των πλοίων/σκαφών, καθώς και η ύπαρξη επ'αυτών 
(πλοίων) βενζινοκίνητου αεροσυμπιεστή ή και φιαλών 
αποθήκης αέρα υψηλής πίεσης χωρητικότητας άνω 
των είκοσι (20) λίτρων. Κατ' εξαίρεση η πλήρωση φια¬ 
λών κατάδυσης επί του πλοίου επιτρέπεται μόνον στους 
ανοιχτούς χώρους του και υπό την προϋπόθεση ότι το 
πλοίο θα βρίσκεται εκτός λιμένα και δεν θα επιβαίνουν 
επ' αυτού εκπαιδευόμενοι ή άλλα πρόσωπα πέραν των 
απόλυτα αναγκαίων (προσώπων). 

Άρθρο 5 
Άλλες διατάξεις 

1. Οι διατάξεις της παρούσας έχουν εφαρμογή και σε 
υπηκόους των κρατών - μελών της Ε.Ε και του Ευρωπαϊ¬ 
κού Οικονομικού Χώρου, καθώς και σε υπηκόουςτρίτων 
χωρών, που είναι κάτοχοι άδειας διαμονής και εργασίας 
στην Ελλάδα, υπό την προϋπόθεση να κατέχουν πιστο¬ 
ποιητικό ελληνομάθειας, του πρώτου τουλάχιστον επι¬ 
πέδου, σύμφωνα με τις ισχύουσες διατάξεις. 

2. Το λοιπό εκπαιδευτικό προσωπικό μπορεί να απα¬ 
σχοληθεί εφόσον έχει βασική γνώση της ελληνικής γλώσ¬ 
σας στο εξής επίπεδο: ανάγνωση, προφορική έκφραση 
και κατανόηση, το οποίο δηλώνεται από τον ίδιο και 
βεβαιώνεται από τον Παροχέα. 

3. Όλαταδικαιολογητικάτουάρθρου 1 της παρούσας, 
που υποβάλλονται από τον Παροχέα, θα συντάσσονται 
στην Ελληνική γλώσσα. Πιστοποιητικά που έχουν εκδο- 
θεί στην αλλοδαπή συνοδεύονται από επίσημη μετά¬ 
φραση στην Ελληνική από κρατική Αρχή ή από Κέντρα 
Εξυπηρέτησης Πολιτών ή δικηγόρο. Εάν σε κάποια χώρα 
δεν εκδίδονται τα απαιτούμενα δικαιολογητικά ή δεν 
καλύπτουν όλες τις παραπάνω περιπτώσεις, αντικαθί¬ 
στανται από υπεύθυνη δήλωση του ενδιαφερομένου, η 


οποία γίνεται ενώπιον δικαστικής ή διοικητικής Αρχής 
ή συμβολαιογράφου. 

4. Ο Παροχέας καταδυτικών υπηρεσιών αναψυχής 
μπορεί να δραστηριοποιείται στις περιοχές αρμοδιότη¬ 
τας όλων των Λιμενικών Αρχών της χώρας, υπό τον όρο 
τήρησης των προϋποθέσεων του άρθρου 1 της παρού¬ 
σας στην περιοχή αρμοδιότητας της Λιμενικής Αρχής 
δραστηριοποίησής του. 

Άρθρο 6 

Μορφή και περιεχόμενο πιστοποιητικών 

Η μορφή και το περιεχόμενο των, χορηγούμενων από 
τους Οργανισμούς, πιστοποιητικών εκπαιδευτών αυτο¬ 
δυτών και ερασιτεχνών αυτοδυτών, καθορίζονται στα 
Παραρτήματα Α' και Β'. 

Άρθρο 7 

Καταργούμενες διατάξεις 

Από την έναρξη ισχύος της παρούσας καταργείται ο Γε¬ 
νικός Κανονισμός Λιμένων αριθμ. 5 (Β'858/08-11-1994), 
όπως ισχύει, καθώς και κάθε διάταξη που έρχεται σε 
αντίθεση με τις διατάξεις αυτής ή ρυθμίζει θέματα που 
ρυθμίζονται από αυτή. 

Άρθρο 8 

Παραρτήματα 

Προσαρτώνται και αποτελούν αναπόσπαστα μέρη της 
παρούσας τα ακόλουθα Παραρτήματα: 

ΠΑΡΑΡΤΗΜΑ Α': «Υπόδειγμα Πιστοποιητικού Εκπαί¬ 
δευσης Εκπαιδευτή Αυτοδύτη» 

ΠΑΡΑΡΤΗΜΑ Β': «Υπόδειγμα Πιστοποιητικού Εκπαί¬ 
δευσης Ερασιτέχνη Αυτοδύτη» 

ΠΑΡΑΡΤΗΜΑ Γ': «Υπόδειγμα αίτησης- αναγγελίας Πα¬ 
ροχής Καταδυτικών Υπηρεσιών Αναψυχής » 

ΠΑΡΑΡΤΗΜΑ Δ': «Υπόδειγμα βεβαίωσης υποβολής 
αιτήματος» 

ΠΑΡΑΡΤΗΜΑ Ε': «Υπόδειγμα βεβαίωσης συνδρομής 
νομίμων προϋποθέσεων» 

ΠΑΡΑΡΤΗΜΑ ΣΤ': «Υπόδειγμα βεβαίωσης υποβολής 
υπεύθυνης δήλωσης» 

ΠΑΡΑΡΤΗΜΑ Α' 

«Υπόδειγμα Πιστοποιητικού Εκπαίδευσης Εκπαιδευτή Αυτοδύτη» 


(ΕΠΩΝΥΜΙΑ ΟΡΓΑΝΙΣΜΟΥ) 
ΑΥΞΩΝ ΑΡΙΘΜΟΣ ΜΗΤΡΩΟΥ : ... 


ΘΕΣΗ ΦΩΤΟΓΡΑΦΙΑΣ 


ΠΙΣΤΟΠΟΙΗΤΙΚΟ ΕΚΠΑΙΔΕΥΣΗΣ 
ΕΚΠΑΙΔΕΥΤΗ ΑΥΤΟΔΥΤΗ ΕΠΙΠΕΔΟΥ :. 

Το παρόν χορηγείται στ. (επώνυμο - όνομα) του . (πατρώνυμο) . και 

της . (μητρώνυμο) που γεννήθηκε στ. (τόπος γέννησης) του Νομού. 

την.(ημερομηνία), με αριθμ. δελτίου Αστυν. Ταυτ. και Α.Φ.Μ. 

Η εκπαίδευση πραγματοποιήθηκε σύμφωνα με τα Ε.Κ.Π.Α. από τον . (επωνυμία Παροχέα), 


κάτοχο της αριθμ. (αριθμός μητρώου βεβαίωσης) βεβαίωσης συνδρομής νομίμων προϋποθέσεων 

της Λιμενικής Αρχής.(αρμόδια Λιμενική Αρχή). 


(τόπος - ημερομηνία) 


Ο Οργανισμός 
(υπογραφή) 


(Ονοματεπώνυμο δηλωθέντος νομίμου εκπροσώπου στην Ελλάδα) 

ΠΑΡΑΡΤΗΜΑ Β' 

«Υπόδειγμα Πιστοποιητικού Εκπαίδευσης Ερασιτέχνη Αυτοδύτη» 


(ΕΠΩΝΥΜΙΑ ΟΡΓΑΝΙΣΜΟΥ) 
ΑΥΞΩΝ ΑΡΙΘΜΟΣ ΜΗΤΡΩΟΥ : ... 


ΘΕΣΗ ΦΩΤΟΓΡΑΦΙΑΣ 


ΠΙΣΤΟΠΟΙΗΤΙΚΟ ΕΚΠΑΙΔΕΥΣΗΣ 
ΕΡΑΣΙΤΕΧΝΗ ΑΥΤΟΔΥΤΗ ΕΠΙΠΕΔΟΥ :... 

Το παρόν χορηγείται στ. (επώνυμο - όνομα) του . (πατρώνυμο) . και 

της . (μητρώνυμο) που γεννήθηκε στ. (τόπος γέννησης) του Νομού. 

την.(ημερομηνία), με αριθμ. δελτίου Αστυν. Ταυτ. και Α.Φ.Μ. 

Η εκπαίδευση πραγματοποιήθηκε σύμφωνα με τα Ε.Κ.Π.Α. από τον . (επωνυμία Παροχέα), 


κάτοχο της αριθμ. (αριθμός μητρώου βεβαίωσης) βεβαίωσης συνδρομής νομίμων προϋποθέσεων 

της Λιμενικής Αρχής.(αρμόδια Λιμενική Αρχή). 


(τόπος - ημερομηνία) 


Ο Οργανισμός 
(υπογραφή) 


(Ονοματεπώνυμο δηλωθέντος νομίμου εκπροσώπου στην Ελλάδα) 

ΠΑΡΑΡΤΗΜΑ Γ' 

«Υπόδειγμα αίτησης - αναγγελίας Παροχής Καταδυτικών υπηρεσιών Αναψυχής » 


ΑΙΤΗΣΗ- ΑΝΑΓΓΕΛΙΑ 


Περιγραφή αιτήματος: «Αναγγελία Παροχής Καταδυτικών υπηρεσιών Αναψυχής» 


ΠΡΟΣ 

ΛΙΜΕΝΙΚΗ ΑΡΧΗ (.) 

ΠΟΥ ΚΑΤΑΤΙΘΕΤΑΙ Η ΑΙΤΗΣΗ 

ΑΡΙΘΜ. ΠΡΩΤΟΚΟΛΛΟΥ 

ΗΜΕΡΟΜΗΝΙΑ 



Συμπληρώνεται από την Υπηρεσία 


ΣΤΟΙΧΕΙΑ ΑΙΤΟΥΝΤΟΣ: 


Ο - Η Όνομα 


Επώνυμο 


Ονομα Πατέρα 


Επώνυμο Πατέρα 


Ονομα Μητέρας 


Επώνυμο Μητέρας 


Α.Δ.Τ.* 


Αριθ. Βιβλ. Υγείας* 


Αριθ. Διαβ. * 


Αριθ. Άδειας Οδήγησης* 

Υπηκοότητα: 


Α.Φ.Μ 


Δ.Ο.Υ. 


Ημερ. γέννησης 111 


Τόπος γέννησης 


Τόπος Κατοικίας 

Τ.Κ. 


Οδός 

Αριθ. 

Τηλ: 


θ- πΐ3ίΙ: 



(1) Αναγράφεται ολογράφως και κατόπιν αριθμητικά, ως πλήρης εξαψήφιος αριθμός η ημερομηνία γέννησης: π.χ. η 7 Φεβρουάριου 
1969 γράφεται αριθμητικά: 070269 

* συμπληρώνεται ένα από τα αποδεικτικά στοιχεία ταυτότητας. 


ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή και παραλαβή τελικής διοικητικής πράξης): 

Απαιτείται προσκόμιση εξουσιοδότησης με επικύρωση του γνήσιου της υπογραφής από Διοικητική Αρχή ή συμβολαιογραφικό πληρεξούσιο 

Ονομα 


Επώνυμο 

Όνομα πατέρα 


Α.Δ.Τ. 


Τόπος Κατοικίας 


Οδός 


Αριθ. ΤΚ 

Τηλ: 


θ - πΐ3ίΙ: 


Επιλέξτε με ποιο τρόπο θέλετε να παραλάβετε την απάντησή σας: 

Να σας αποσταλεί με συστημένη επιστολή στη Διεύθυνση: 

Ο/Η αιτ. 

Να την παραλάβετε ο ίδιος από την Υπηρεσία μας 

Να την παραλάβετε από άλλο σημείο 

Να την παραλάβει εκπρόσωπός σας 

Να σας αποσταλεί με ί3χ στον αριθμό: 

Να σας αποσταλεί με θ - ΓΠ3ίΙ 

Είδος Υπηρεσίας που επιθυμεί να παρέχει ο αϊτών: 

- Εκπαίδευση αυτοδυτών σύμφωνα με το πιστοποιημένο πρόγραμμα 


εκπαίδευσης του Οργανισμού από τον οποίο έχει εξουσιοδοτηθεί. 


- Οργανωμένη-καθοδηγούμενη κατάδυση. 


- Εκμίσθωση καταδυτικού εξοπλισμού. 


Να επιλενεί/ούν υε V η/οι επιθυαπτή/έε υπηοεσίετ 



ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 


ΤΙΤΛΟΣ ΔΙΚΑΙΟΛΟΓΗΤΙΚΟΥ 

ΚΑΤΑΤΕΘΗΚΕ ΜΕ ΤΗΝ ΑΙΤΗΣΗ 

1. Ευκρινές φωτοαντίγραφο δελτίου ταυτότητας ή 

άλλου ταυτοποιητικού εγγράφου, όπως 

διαβατηρίου, άδειας οδήγησης ή ατομικού 

βιβλιαρίου κύριου ασφαλιστικού φορέα [από τα 

προβλεπόμενα στην παράγραφο 4 του άρθρου 3 

του ν.2690/1999 (Α'45), όπως ισχύει] και τρεις 

ασπρόμαυρες φωτογραφίες. 


2. Πιστοποιητικό αναγνώρισης από Οργανισμό 

πιστοποίησης αυτοδυτών του άρθρου 4 του ν. 

3409/2005 (Α'273) για την παροχή υπηρεσιών 

εκπαίδευσης αυτοδυτών ή πιστοποιητικό φορέα 

διαπιστευμένου από το Εθνικό Σύστημα 

Διαπίστευσης (Ε.ΣΥ.Δ.Α.Ε) ή από άλλον Εθνικό 

φορέα διαπίστευσης - μέλους της σχετικής 

Συμφωνίας Αμοιβαίας Αναγνώρισης (Μ.Ι.Α. - ΜυΙΐί 

Ι_3ίθΓ3ΐ Α§ΓθθηΐθηΙ) της ευρωπαϊκής συνεργασίας 

για τη διαπίστευση, για τη παροχή υπηρεσιών 

οργανωμένης - καθοδηγούμενης κατάδυσης ή 

υπηρεσιών εκμίσθωσης καταδυτικού εξοπλισμού. 


3. Υπεύθυνη δήλωση του άρθρου 8 του ν. 

1559/1986 (Α' 75), στην οποία δηλώνει ότι: 

«ί) Δεν έχω καταδικαστεί για ανθρωποκτονία από 

πρόθεση, κατασκοπεία, ληστεία, κλοπή, υπεξαίρεση, 

δόλια χρεοκοπία, λαθρεμπορία, φοροδιαφυγή, 

δωροδοκία, δωροληψία, παραχάραξη, πλαστογραφία, 

απιστία, απάτη, εκβίαση, συκοφαντική δυσφήμιση, 

έγκλημα κατά της γενετήσιας ελευθερίας, οικονομική 

εκμετάλλευση της γενετήσιας ζωής, παράβαση του 

νόμου περί ναρκωτικών και περί μεσαζόντων, 

παράνομη αλιεία με χρήση εκρηκτικών ή χημικών ή 

φυτικών υλών ή συσκευών που παράγουν ηλεκτρικές 

εκκενώσεις, παράβαση του α.ν. 192/1936 (Α' 438) και 

σε οποιαδήποτε ποινή με την οποία καταγνώσθηκε 

έστω και μερική αποστέρηση των πολιτικών 

δικαιωμάτων ή έχω καταδικασθεί τελεσίδικα ή 

αμετάκλητα και έχει παρέλθει πενταετία για τα 

πλημμελήματα ή δεκαετία για τα κακουργήματα. 

Η) Δε διώκομαι ως φυγόποινος ή φυγόδικος. 

ίϋ) Δεν τελώ σε κατάσταση πτώχευσης ή 

στερητικής ή επικουρικής συμπαράστασης και δεν έχει 

υποβληθεί αίτηση να τεθώ σε κάποια από τις 

παραπάνω καταστάσεις. 

ίν) Δε συμμετέχω στην μετοχική δομή ή στην 

διοίκηση Οργανισμού, αναγνωρισμένου σύμφωνα με 

το άρθρο 4 του ν. 3409/2005 (Α' 273). 

ν) Εφαρμόζω την ισχύουσα εργατική και 

ασφαλιστική νομοθεσία για το απασχολούμενο σε 

εμένα προσωπικό (δηλώνεται εφόσον διαθέτει 

προσωπικό) (δεν δηλώνεται από νόμιμο εκπρόσωπο 

νομικού προσώπου). 

νί) Διαθέτω την αριθμ. δήλωση 

έναρξης εργασιών, για τη δραστηριότητα του 

Παροχέα Καταδυτικών Υπηρεσιών Αναψυχής, η 

οποία μου έχει χορηγηθεί από τη Δ.Ο.Υ 

.» (δεν δηλώνεται από νόμιμο 

εκπρόσωπο νομικού προσώπου). 


4. Πιστοποιητικό (βεβαίωση) υγείας ιατρού 

ειδικότητας παθολόγου ή ιατρού με εξειδίκευση 

στην υπερβαρική ιατρική, με το οποίο βεβαιώνεται 

η υγεία και η ικανότητα του Παροχέα να ασκεί το 

συγκεκριμένο επάγγελμα. Δεν απαιτείται 

πιστοποιητικό (βεβαίωση) υγείας, σε περίπτωση 

που ο Παροχέας δεν συμμετέχει στην εκπαίδευση 

αυτοδυτών. 


5. Ασφαλιστήριο συμβόλαιο σε ισχύ, όπως αυτό 

προβλέπεται στο άρθρο 12 του ν. 3409/2005 

(Α'273). 


6. Τίτλος ιδιοκτησίας ή μισθωτήριο συμβόλαιο των 

κτιριακών εγκαταστάσεων του Παροχέα ή άλλο 

έγγραφο τχου παρέχει νόμιμα δικαιώματα χρήσης 

επαγγελματικής στέγης. 


7. Ευκρινή φωτοαντίγραφα των πιστοποιητικών 

του σκάφους (εφόσον ο Παροχέας διαθέτει 

σκάφος), με επίδειξη των πρωτοτύπων. 


8. Πιστοποιητικό φορέα πιστοποίησης προϊόντων 

για τη σωστή συντήρηση του συστήματος 

παραγωγής των αερίων αναπνοής των δυτών, 

σύμφωνα με τις τεχνικές προδιαγραφές του 

κατασκευαστή του συστήματος (σε περίπτωση 

εκμίσθωσης καταδυτικού εξοπλισμού). 


9. Πίνακας απασχολούμενου προσωπικού ως 

εκπαιδευτών με τα ανωτέρω δικαιολογητικά της 

περ. θ της παρ. 1 του άρθρου 1 για κάθε έναν εξ' 

αυτών, καθώς και πιστοποιητικό εκπαιδευτή 

αυτοδυτών στην περίπτωση που ο Παροχέας 

συμμετέχει στην εκπαίδευση αυτοδυτών. 


10. Αποδεικτικό είσπραξης ποσού 100,00 ευρώ, 

υπέρ Ε.Κ.Ο.Ε.Μ.Ν. 


11. Διπλότυπο ΔΟΥ είσπραξης ποσού 200,00 ευρώ, 

στον ΚΑΕ 3435, ή αντίστοιχο ηλεκτρονικό 

παράβολο. 


12. Παράβολο Δημοσίου από ΔΟΥ ποσού 1.000,00 

ευρώ ή αντίστοιχο ηλεκτρονικό παράβολο. 


13. Παράβολο χαρτοσήμου από ΔΟΥ ποσού 30,00 

ευρώ ή αντίστοιχο ηλεκτρονικό παράβολο. 


14. Στην περίπτωση νομικού προσώπου, 

υποβάλλονται επιπλέον: 

α. Ευκρινές φωτοαντίγραφο του καταστατικού της 

εταιρείας, με όλες τις τυχόν τροποποιήσεις του, το 

οποίο να προβλέπει την εκτέλεση τέτοιων 

εργασιών, 

β. Πρόσφατο (τελευταίου εξαμήνου) 

πιστοποιητικό ή βεβαίωση από την αρμόδια, κατά 

περίπτωση, Υπηρεσία, από το/ην οποίο/α να 

προκύπτει ο νόμιμος εκπρόσωπος του νομικού 
προσώπου και 

V- Υπεύθυνη δήλωση του άρθρου 8 του ν. 
1559/1986 (Α' 75), του νομίμου εκπροσώπου του 
νομικού προσώπου, στην οποία δηλώνει ότι: 
«(Επωνυμία νομικού προσώπου) διαθέτει την αριθ. 

.δήλωση έναρξης εργασιών, για τη 

συγκεκριμένη δραστηριότητα, η οποία έχει 

χορηγηθεί από τη Δ.Ο.Υ. ., δεν τελεί υπό 

πτώχευση, πτωχευτικό συμβιβασμό, συνδιαλλαγή, 
αναγκαστική διαχείριση, εκκαθάριση ή άλλη 
ανάλογη κατάσταση, και δεν έχει κατατεθεί αίτηση 
για να τεθεί σε κάποια από τις παραπάνω 
καταστάσεις και εφαρμόζει την ισχύουσα εργατική 
και ασφαλιστική νομοθεσία για το προσωπικό που 
απασχολεί (δηλώνεται εφόσον διαθέτει 
προσωπικό)». 


ΥΠΟΓΡΑΦΗ 


ΟΝΟΜΑΤΕΠΩΝΥΜΟ ΑΙΤΟΥΝΤΟΣ 

ΠΑΡΑΡΤΗΜΑ Δ' 

«Υπόδειγμα βεβαίωσης υποβολής αιτήματος» 



ΕΛΛΗΝΙΚΗ ΔΗΜΟΚΡΑΤΙΑ 


ΒΕΒΑΙΩΣΗ ΥΠΟΒΟΛΗΣ ΑΙΤΗΜΑΤΟΣ 


Αίτημα 

Αναγγελία Παροχής Καταδυτικών υπηρεσιών Αναψυχής 

Υπηρεσία Υποβολής 


Αριθμ. Πρωτοκόλλου 


Η μ /νια αιτήματος 

Λιμενικό Στέλεχος 

Ονομα 


Επώνυμο 


Αϊτών 

Ονομα 


Επώνυμο 



Υπογραφή και σφραγίδα 


Στελέχους Λ.Σ.-ΕΛ.ΑΚΤ. που παρέλαβε την αίτηση 

ΠΑΡΑΡΤΗΜΑ Ε' 

«Υπόδειγμα βεβαίωσης συνδρομής νομίμων προϋποθέσεων» 



ΕΛΛΗΝΙΚΗ ΔΗΜΟΚΡΑΤΙΑ Αριθ. Μητρώου/Ημερομηνία 

ΥΠΟΥΡΓΕΙΟ ΝΑΥΤΙΛΙΑΣ & ΑΙΓΑΙΟΥ 

ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ 

ΕΛΛΗΝΙΚΗΣ ΑΚΤΟΦΥΛΑΚΗΣ 

ΛΙΜΕΝΙΚΗ ΑΡΧΗ (1). 

ΒΕΒΑΙΩΣΗ ΣΥΝΔΡΟΜΗΣ ΝΟΜΙΜΩΝ ΠΡΟΫΠΟΘΕΣΕΩΝ 

1. Βεβαιώνεται ότι ο/η (2) .πληροί όλες τις νόμιμες προϋποθέσεις για 

την άσκηση του επαγγέλματος Παροχής Καταδυτικών Υπηρεσιών Αναψυχής, στην/στις υπηρεσία/σιες (3) 
α) εκπαίδευσης αυτοδυτών σύμφωνα με το πιστοποιημένο πρόγραμμα εκπαίδευσης του Οργανισμού από 

τον οποίο έχει εξουσιοδοτηθεί από την . (4) β) οργανωμένης-καθοδηγούμενης κατάδυσης από 

την . γ) εκμίσθωσης καταδυτικού εξοπλισμού από την ., σύμφωνα με τις διατάξεις του 

ν.3409/2005 (Α'273), όπως ισχύει. 

2. Η παρούσα επιδεικνύεται από τον κάτοχό της στα αρμόδια αστυνομικά/ελεγκτικά όργανα για τη 
διευκόλυνση του ελέγχου. 

3. Ανά πενταετία, εντός του τελευταίου, πριν τη λήξη της πενταετίας τριμήνου, ο κάτοχος της παρούσας, 
υποχρεούται όπως υποβάλλει στην οικεία Λιμενική Αρχή δραστηριοποίησής του, υπεύθυνη δήλωση του 
άρθρου 8 του Ν. 1599/1986 (Α' 75), με την οποία θα δηλώνει ότι δεν εκλείπει καμία από τις νόμιμες 
προϋποθέσεις χορήγησής της. Η μη υποβολή της προαναφερόμενης υπεύθυνης δήλωσης, συνεπάγεται 
την προσωρινή αφαίρεση της παρούσας, τηρουμένων των διατάξεων της παραγράφου 5 του άρθρου 1 
της αριθμ. 2123/02/06/28-3-2006 Υπουργικής Απόφασης ( Β' 449), όπως ισχύει. 

4. Η παρούσα αφαιρείται οριστικά, αν παύσει να ισχύει οποιαδήποτε από τις νόμιμες προϋποθέσεις 
χορήγησής της, τηρουμένων των διατάξεων του άρθρου 3 της αριθμ. 2123/02/28-3-2006 Υπουργικής 
Απόφασης ( Β' 449), όπως ισχύει. 

(5) .20. 

Ο Λιμενάρχης 

τ.σ.υ. 

(1) Αναγράφεται η Λιμενική Αρχή στην οποία κατατίϋεται η αναγγελία έναρξης επαγγέλματος. 

(2) Αναγράφονται τα στοιχεία του φυσικού προσώπου (ονοματεπώνυμο, πατρώνυμο, ΑΔΤ) ή του νομικού προσώπου (επωνυμία, νόμιμος 
εκπρόσωπος). 

(3) Αναγράφεται το είδος Υπηρεσίας που επιϋυμεί να παρέχει ο αϊτών. 

(4) Αναγράφεται η ημερομηνία 

(5) Αναγράφονται ο τόπος και η ημερομηνία. 


Σημείωση: Αναγράφονται και οι τρεις υπηρεσίες που δύναται να παρέχει ένας Παροχέας Καταδυτικών Υπηρεσιών Αναψυχής και 

συμπληρώνονται αναλόγως. Εάν ο παροχέας προσθέσει, μεταγενέστερα και σύμφωνα με τις ισχύουσες διατάξεις, είδος/είδη 
υπηρεσίας, η οικεία Λιμενική Αρχή συμπληρώνει ανάλογα και χειρόγραφα, επί της βεβαίωσης, με θεώρηση Λιμενάρχη, την 
ημερομηνία από την οποία ο ενδιαφερόμενος έχει το δικαίωμα να ασκεί ελεύθερα την συγκεκριμένη υπηρεσία. Ο δικαιούχος 
καταβάλλει άπαξ το ποσό των 1330,00 €, ανεξαρτήτως εάν προσθέσει μεταγενέστερα είδος/είδη υπηρεσίας 

ΠΑΡΑΡΤΗΜΑ ΣΤ' 

«Υπόδειγμα βεβαίωσης υποβολής υπεύθυνης δήλωσης» 



ΕΛΛΗΝΙΚΗ ΔΗΜΟΚΡΑΤΙΑ Αριθ.πρωτ.:././. 

ΥΠΟΥΡΓΕΙΟ ΝΑΥΤΙΛΙΑΣ & ΝΗΣΙΩΤΙΚΗΣ ΠΟΛΙΤΙΚΗΣ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ 
ΕΛΛΗΝΙΚΗΣ ΑΚΤΟΦΥΛΑΚΗΣ 
ΛΙΜΕΝΙΚΗ ΑΡΧΗ. ( 1 ) 


ΒΕΒΑΙΩΣΗ ΥΠΟΒΟΛΗΣ ΥΠΕΥΘΥΝΗΣ ΔΗΛΩΣΗΣ 

Βεβαιώνεται ότι ο/η. (2) υπέβαλε την, από. (3 ), Υπεύθυνη 

Δήλωση του άρθρου 8 του ν. 1599/1986 (Α' 75), περί μη έκλειψης καμίας εκ των προϋποθέσεων χορήγησης 

της αριθ.μητρώου.:.και με ημερομηνία. βεβαίωσης συνδρομής νομίμων προϋποθέσεων για την 

παροχή καταδυτικών υπηρεσιών αναψυχής που κατέχει. 


·■■■ (4) .20 

Ο Λιμενάρχης 
τ.σ.υ. 


(1) Εκδούσα Λιμενική Αρχή 

(2) Στοιχεία φυσικού προσώπου (Ονοματεπώνυμο, Πατρώνυμο, ΑΔΤ) ή 

νομικού προσώπου (επωνυμία, ονοματεπώνυμο, πατρώνυμο και ΑΔΤ νομίμου εκπροσώπου) 

(3) Ημερομηνία υπογραφής Υ.Δ. 

(4) Τόπος και ημερομηνία έκδοσης 


Άρθρο Δεύτερο 
Έναρξη ισχύος 

Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 4 Ιουλίου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: 'Λ/θΒτηαϊίθΓ.θΙΟθί.ατ 

* 02033241008180016 * 



















